o izvajanju pooblastila za sprejemanje delegiranih aktov, podeljenega Komisiji v skladu z Direktivo 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II)

To poročilo se zahteva v skladu s členom 301a(2) direktive Solventnost II. Skladno s to določbo se pooblastilo iz členov 17, 31, 35, 37, 50, 56, 75, 86, 92, 97, 99, 109a, 111, 114, 127, 130, 135, 143, 172, 210, 211, 216, 217, 227, 234, 241, 244, 245, 247, 248, 256, 258, 260 in 308b prenese na Komisijo za obdobje štirih let od 23. maja 2014.

Z direktivo Solventnost II je bil uveden zanesljiv in trden bonitetni okvir za zavarovalnice v EU. Temelji na profilu tveganj vsake posamezne zavarovalnice, da bi tako spodbujal primerljivost, preglednost in konkurenčnost.

Ta delegirani akt je temeljil na več kot 4 000 straneh strokovnih mnenj, ki jih je v letih 2009 in 2010 zagotovil Evropski organ za zavarovanja in poklicne pokojnine (v nadaljnjem besedilu: EIOPA). Uradna prošnja za nasvet je bila poslana marca 2009. Organ EIOPA je nasvete, ki so bili predmet javnega posvetovanja, Komisiji zagotavljal med novembrom 2009 in januarjem 2010. Potem ko je Komisija v letih 2009 in 2010 prejela nasvete organa EIOPA, je 4. maja 2010 organizirala javno obravnavo osnutka delegirane uredbe ter med novembrom 2010 in januarjem 2011 tudi sama izvedla javno posvetovanje.

O vsebini delegiranega akta je leta 2015 na sestankih in v pisni obliki potekalo posvetovanje s Strokovno skupino za bančništvo, plačila in zavarovanje (v sestavi, pristojni za zavarovalništvo) (v nadaljnjem besedilu: skupina EGBPI).

Sprememba je obsegala tudi spremembe v zvezi z Evropskim dolgoročnim investicijskim skladom (ELTIF), prehodnim ukrepom za lastniške vrednostne papirje in večstranskim programom trgovanja. Z aktom so bile uvedene tudi nekatere spremembe in popravki za odpravo redakcijskih napak v delegiranem aktu za direktivo Solventnost II iz leta 2014.

Komisija je 4. februarja 2015 zaprosila organ EIOPA za strokovno mnenje glede sprememb infrastrukturnih projektov iz tega delegiranega akta , in sicer ali in kako bi bilo primerno spremeniti standardno formulo iz direktive Solventnost II za izračun zahtevanega solventnostnega kapitala. Organ EIOPA je med 2. julijem 2015 in 9. avgustom 2015 opravil javno posvetovanje o osnutku strokovnega mnenja ter 29. septembra 2015 sprejel njegovo končno različico.

Med razvojem tega delegiranega akta je Komisija organizirala več kot 20 sestankov pristojne strokovne skupine, na katerih so strokovnjaki iz držav članic, med njimi tudi opazovalci iz Evropskega parlamenta in urada EIOPA, razpravljali o osnutku delegirane uredbe.

Komisija doslej ni uporabila pooblastila za sprejemanje delegiranih aktov v zvezi s seznami pravnih oblik podjetij iz Priloge III, razen točk 28 in 29 delov A, B in C Direktive. Komisija od držav članic ni prejela nobenih zahtev v zvezi s tem seznamom.

Točki (a) in (b) sta bili prevzeti v delegiranem aktu za direktivo Solventnost II iz leta 2014 in vključeni v popravni akt za popravek nemške različice.

(a)elementov sistemov iz členov 41, 44, 46 in 47 ter zlasti področij, ki jih bo zajemala politika upravljanja sredstev in obveznosti ter naložb zavarovalnic in pozavarovalnic, kot določa člen 44(2);

Člen 37(6) in (7) določa, da Komisija sprejme delegirane akte, ki določajo nadaljnje specifikacije za okoliščine, v katerih se lahko naloži kapitalski pribitek, in za metodologije za izračun kapitalskih pribitkov. Ta pooblastila je Komisija uporabila v delegiranem aktu za direktivo Solventnost II iz leta 2014.

V spremembi infrastrukturnih projektov iz leta 2015 v delegiranem aktu za direktivo Solventnost II se je to pooblastilo izvedlo zaradi spremembe določbe, ki je vsebovala redakcijske napake. Podobno je bilo to pooblastilo izvedeno v popravnem aktu iz leta 2016 za popravek nemške različice delegiranega akta za direktivo Solventnost II zaradi spremembe nekaterih določb za odpravo nekaterih napak v prevodu.

Pooblastilo za sprejemanje delegiranih aktov, ki se nanašajo na člen 86(1)(a) do (i), v zvezi z nekaterimi vidiki členov 77, 77b, 77c, 77d, 80 in 82 direktive Solventnost II se je izvedlo v delegiranem aktu za direktivo Solventnost II iz leta 2014. Hkrati je Komisija v letu 2017 sprejela popravni akt v zvezi z bolgarsko, hrvaško, češko, estonsko, francosko, grško, litovsko, malteško, romunsko, slovaško in švedsko jezikovno različico delegiranega akta za direktivo Solventnost II, s katerim je rešila težavo v zvezi s pooblastilom iz člena 86(1)(e).

Člen 75(2) določa, da Komisija sprejme delegirane akte za določitev metod in predpostavk, ki se bodo uporabljale pri vrednotenju sredstev in obveznosti, kot so določeni v odstavku 1 istega člena. To pooblastilo je bilo prevzeto v delegiranem aktu za direktivo Solventnost II iz leta 2014 in spremembi infrastrukturnih projektov iz leta 2015 v delegiranem aktu za direktivo Solventnost II, s katero se spreminjajo ustrezni členi za odpravo redakcijskih napak.

Določbe v ta namen so opredeljene v delegiranem aktu za direktivo Solventnost II iz leta 2014 in vključene tudi v popravni akt za popravek nemške različice.

Komisija je na podlagi člena 56 pooblaščena za sprejemanje delegiranih aktov za podrobno opredelitev nekaterih vprašanj v zvezi s poročilom o solventnosti in finančnem položaju, kot so informacije, ki jih je treba razkriti, in roki za letno razkritje informacij.

11)Člen 97

Seznam postavk lastnih sredstev v skladu s členom 97(1) direktive Solventnost II je bil določen v delegiranem aktu za direktivo Solventnost II iz leta 2014. To vprašanje je bilo vključeno tudi v popravni akt za popravek nemške različice.

12)Člen 99

Pooblastila v zvezi s primernostjo lastnih sredstev v skladu s členom 99 direktive Solventnost II so bila izvedena v delegiranem aktu za direktivo Solventnost II iz leta 2014.

13)Člen 109a

Komisija je dodatna merila na podlagi člena 109a(5) določila v delegiranem aktu za direktivo Solventnost II iz leta 2014. To vprašanje je bilo vključeno tudi v popravni akt za popravek nemške različice.

14)Člen 111

Pooblastila v zvezi s standardno formulo (člen 111(1)(a) do (f) in (g) do (q)) so bila izvedena v delegiranem aktu za direktivo Solventnost II iz leta 2014. Tako sprememba infrastrukturnih projektov iz leta 2015 kot sprememba infrastrukturnih podjetij iz leta 2017 v delegiranem aktu za direktivo Solventnost II sta temeljili na pooblastilih iz člena 111(1)(b), (c) in (m).

Hkrati je popravni akt za popravek nemške različice imel pravno podlago v členu 111(1)(a) do (c), členu 111(1)(f), členu 111(1)(h), členu 111(1)(k), členu 111(1)(l) in členu 111(1)(o), popravni akt za različne jezike iz leta 2017 pa je med drugim imel pravno podlago v členu 111(1)(c).

Pooblastilo iz člena 111(1)(fa) se doslej še ni izvajalo. Posledično za izpostavljenosti do kvalificiranih centralnih nasprotnih strank velja ista kapitalska zahteva kot za druge izpostavljenosti nasprotnih strank. Komisija je 18. julija 2016 organu EIOPA poslala prošnjo za nasvet in ga zaprosila, naj razvije poseben pristop za izpostavljenosti do kvalificiranih centralnih nasprotnih strank. Organ EIOPA naj bi nasvet predložil februarja 2018, na njegovi podlagi pa se bo Komisija lahko odločila o izvedbi pooblastila.